Regering verleng weer ramptoestandNkosazana Dlamini-Zuma, minister van samewerkende regering en tradisionele sake. (Foto: Kopano Tlape/GCIS) Die regering het Saterdag die nasionale ramptoestand met een maand tot 15 September 2020 te verleng. Nkosazana Dlamini-Zuma, minister van samewerkende regering en tradisionele sake, het ŉ verklaring in die Staatskoerant gepubliseer om te bevestig dat die ramptoestand, wat Saterdag sou verval, verleng word. ŉ Nasionale ramptoestand kan, volgens wet, vir ŉ periode van drie maande afgekondig word en vir nog ŉ maand hernu word indien nodig. Pres. Cyril Ramaphosa het aanvanklik op 18 Maart ŉ nasionale ramptoestand afgekondig in reaksie op die Covid-19-pandemie. Die ramptoestand is daarna vir een maand verleng tot 15 Julie, en daarna weer vir ŉ maand tot 15 Augustus. Die presidensie het vroeër gesê pres. Cyril Ramaphosa sal Saterdagaand om 20:00 die land toespreek oor ontwikkelinge in Suid-Afrika se risiko-aangepaste strategie om die verspreiding van Covid-19 te bestuur.